CELEX: 32007D0773
Language: lt
Date: 1196035200000
Title: 2007/773/Euratomas: 2007 m. lapkričio 26 d. Tarybos sprendimas dėl papildomos mokslinių tyrimų programos, kurią vykdys Europos atominės energijos bendrijos Jungtinis tyrimų centras, pratęsimo vieneriais metais

30.11.2007   
            
            
               LT
            
            
               Europos Sąjungos oficialusis leidinys
            
            
               L 312/29
            
         TARYBOS SPRENDIMAS
   2007 m. lapkričio 26 d.
   dėl papildomos mokslinių tyrimų programos, kurią vykdys Europos atominės energijos bendrijos Jungtinis tyrimų centras, pratęsimo vieneriais metais
   (2007/773/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 7 straipsnį,
   atsižvelgdama į Komisijos pasiūlymą, pateiktą pasikonsultavus su Mokslo ir technikos komitetu,
   atsižvelgdama į Jungtinio tyrimų centro (JTC) valdybos nuomonę,
   kadangi:
   
               (1)
            
            
               Europos Sąjungoje plėtojant branduolinę mediciną prisidedama siekiant užtikrinti žmonių sveikatos apsaugą. Dėl to būtina dar plačiau naudoti bandomuosius reaktorius medicinos tikslais.
            
         
               (2)
            
            
               2004 m. vasario 19 d. Taryba priėmė Sprendimą dėl Jungtinio tyrimų centro Europos atominės energijos bendrijai įgyvendintinos papildomos mokslinių tyrimų programos patvirtinimo (1). Ši programa buvo patvirtinta trejų metų laikotarpiui, iki 2007 m. sausio 1 d.
            
         
               (3)
            
            
               Europos mokslinių tyrimų erdvėje papildoma mokslinių tyrimų programa, kurioje naudojamas didelio srauto reaktorius Petene (HFR), yra viena pagrindinių Sąjungoje esamų priemonių, kuria prisidedama remiant medicininės diagnozės ir terapijos metodų tyrimus, plėtojant medžiagų mokslus ir sprendžiant su branduoline energija susijusias problemas.
            
         
               (4)
            
            
               HFR gali veikti bent iki 2015 m. ir 2005 m. vasarį reaktoriaus eksploatuotojui buvo išduota nauja eksploatavimo licencija. Todėl papildoma mokslinių tyrimų programa turėtų būti pratęsta tolesniems metams, kad galima būtų išnaudoti turimus techninius pajėgumus. Pratęsimas turėtų galioti atgaline data, kad apimtų vykdomą programos veiklą laikotarpiu nuo 2007 m. sausio 1 d.
            
         
               (5)
            
            
               Papildomos mokslinių tyrimų programos pratęsimui reikalingus finansinius įnašus suteiks Nyderlandai ir Prancūzija,
            
         PRIĖMĖ ŠĮ SPRENDIMĄ:
   1 straipsnis
   Papildoma HFR eksploatavimo mokslinių tyrimų programa (toliau – Programa), kurios tikslai išdėstyti I priede, pratęsiama vieneriais metais, nuo 2007 m. sausio 1 d.
   2 straipsnis
   Tęsiamai Programai įgyvendinti reikalingi finansiniai įnašai sudaro 8 500 000 EUR. Įnašų paskirstymas pateiktas II priede.
   3 straipsnis
   Už Programos įgyvendinimą yra atsakinga Komisija, ir šiuo tikslu ji naudojasi JTC paslaugomis. JTC valdyba informuojama apie Programos įgyvendinimą.
   4 straipsnis
   Iki 2008 m. birželio 15 d. Komisija Europos Parlamentui, Tarybai ir Europos ekonomikos ir socialinių reikalų komitetui pateikia šio sprendimo įgyvendinimo ataskaitą.
   5 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2007 m. sausio 1 d.
   6 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. lapkričio 26 d.
      
         
            Tarybos vardu
         
         
            Pirmininkas
         
         J. SILVA
      
   
   
      (1)  2004 m. vasario 19 d. Tarybos sprendimas 2004/185/Euratomas (OL L 57, 2004 2 25, p. 25).
   
      I PRIEDAS
      PROGRAMOS MOKSLINIAI IR TECHNINIAI TIKSLAI
      Svarbiausi Programos tikslai yra šie:
      
                  1.
               
               
                  Saugus ir patikimas didelio srauto reaktoriaus Petene (HFR) eksploatavimas; ši veikla apims jo darbą įprastiniu režimu daugiau kaip 250 dienų per metus, taip pat kuro ciklo valdymą atitinkamai kontroliuojant saugą bei kokybę.
               
            
                  2.
               
               
                  HFR bus racionaliai naudojamas įvairiose srityse. Pagrindinės mokslinių tyrimų ir plėtros sritys, kuriose naudojamas HFR, yra šios: šiuo metu veikiančių branduolinių reaktorių saugumo gerinimas; sveikatos apsauga, įskaitant medicininių izotopų plėtojimą medicinos mokslinių tyrimų tikslais bei atliekant medicinos terapijos metodų tyrimus; branduolio sintezė; fundamentalieji moksliniai tyrimai ir mokymai; ir atliekų tvarkymas, įskaitant branduolinio kuro, kuriame nenaudojamas branduolinio ginklo gamybai naudojamas plutonis, sukūrimo galimybę.
               
            
   
      II PRIEDAS
      2 STRAIPSNYJE NURODYTŲ ĮNAŠŲ PASKIRSTYMAS
      Įnašus Programai skirs Nyderlandai ir Prancūzija.
      Įnašų paskirstymas yra toks:
      
                  Nyderlandai
               
               
                  :
               
               
                  8 200 000 EUR
               
            
                  Prancūzija
               
               
                  :
               
               
                  300 000 EUR
               
            
                  Iš viso
               
               
                  :
               
               
                  8 500 000 EUR